Document ID: /roh_data/filtered/Bilingualer_Corpus_interleaved-it-rm.jsonl.gz/209

This is a text translated from Italian to Rumantsch Grischun.
La nuova legge sulle imposte è sinonimo di maggiore giustizia fiscale

Della Consigliera di Stato, dott. Eveline Widmer-Schlumpf,

Capo del Dipartimento delle finanze e militare

Il prossimo 13 giugno le elettrici e gli elettori avranno non soltanto l'opportunità di esprimersi in merito a diverse proposte federali, bensì pure alla revisione parziale della legge cantonale sulle imposte. Con questo rimaneggiamento della legge il Cantone dei Grigioni si conforma alla legge federale sull'armonizzazione delle imposte. L'adeguamento è inevitabile. Nel caso la presente revisione parziale venisse bocciata, varie disposizioni della legge federale entrerebbe comunque in vigore il 1° gennaio 2001. Il Governo e il Gran Consiglio non si sono tuttavia accontentati di un semplice adeguamento, hanno infatti creato disposizioni che si ripercuoteranno positivamente sul contribuente e che permetteranno di compiere un passo verso una maggiore giustizia fiscale. In queste nuove prescrizioni rientrano lo sgravio delle classi socialmente più deboli, la deduzione per l'istruzione dei figli in altro luogo, la deduzione per l'assistenza ai figli e il passaggio dalla tassazione praenumerando biennale a quella postnumerando annuale.

La rivista legge sulle imposte prevede che le persone sole con un reddito imponibile inferiore a fr. 10'000-- e quelle coniugate con un reddito imponibile al di sotto di fr. 12'000.-- non siano più tenute a versare l'imposta sul reddito. Accettando la revisione parziale permettiamo lo sgravio delle fasce di reddito più basse.

Le spese per l'istruzione in altro luogo dei figli al cui sostentamento provvede il contribuente possono, giusta il diritto vigente, essere dedotte fino ad un massimo di fr. 10'400.--. La legge sull'armonizzazione delle imposte non consente più una simile deduzione legata ai costi effettivi. Con la presente revisione la deduzione per l'istruzione dei figli in altro luogo non sarà tuttavia soppressa, quanto piuttosto trasformata in una deduzione sociale conforme alla legge federale. Questa ristrutturazione avverrà concedendo la deduzione non più sulla base delle spese effettive, bensì quale importo fisso legato ad una data di riferimento. Per rendere maggiore giustizia alle condizioni reali, la nuova legge prevede due diverse deduzioni in materia di formazione: una deduzione di fr. 1'600. -- per figli che quotidianamente rientrano dal luogo d'istruzione al loro domicilio e una deduzione di fr. 7'800.-- per figli che non solamente attendono ad una formazione fuori dal comune di residenza ma che durante la settimana soggiornano nel luogo di formazione. Qualora le revisione parziale della legge sulle imposte venisse respinta, a partire dall'anno 2001 non sarebbe più possibile rivendicare alcuna deduzione di formazione.

L'attuale legge sulle imposte non contempla alcuna deduzione per l'assistenza ai figli, mentre la revisione parziale della legge la prevede. In questo modo verrebbe tenuta in considerazione una richiesta avanzata in special modo dagli ambienti femminili. Alla deduzione per l'assistenza ai figli hanno diritto le famiglie monoparentali e le coppie di coniugi con doppio reddito che, se calcolati assieme, esercitano un'attività lucrativa oltre il 120%. L'ammontare della deduzione è di fr. 2'600.-- per figlio. Nel caso l'elettorato bocci la revisione parziale, questa deduzione non potrebbe essere introdotta nel sistema fiscale grigione.

Oggigiorno, al momento di accertare il reddito imponibile ci si basa sui proventi conseguiti negli anni precedenti; per questa ragione si parla di tassazione praenumerando. Con la revisione parziale si passerebbe alla tassazione postnumerando, vale a dire che l'imposta sul reddito verrebbe conteggiata in virtù delle entrare reali dell'anno in questione. Contrariamente alla tassazione praenumerando quella postnumerando poggia su fatti concreti. Ne consegue quindi un sistema più equo che all'atto di tassare il contribuente tiene maggiormente conto della sua capacità economica prendendo più rapidamente in considerazione le eventuali oscillazioni di reddito. Fra le ragioni che giustificano il passaggio alla tassazione postnumenrando annuale figura anche l'evoluzione registrata in tutti gli altri cantoni; i Grigioni non possono chiudere gli occhi di fronte a questo sviluppo.

Accettando la revisione parziale della legge cantonale sulle imposte è possibile impedire una diretta applicazione della legge federale sull'armonizzazione delle imposte, fatto che comporterebbe un cospicuo incremento del carico tributario soprattutto per le persone fisiche. È proprio con l'introduzione della tassazione postnumerando, lo sgravio delle fasce di reddito più basse e la creazione di una deduzione per l'assistenza ai figli che la revisione parziale frutta una maggiore giustizia fiscale. Essa permette di compensare l'onere supplementare prescritto tassativamente dalla legge sull'armonizzazione fiscale con gli sgravi fiscali introdotti dal legislatore cantonale. Accettarla rientra pertanto nell'interesse di tutti noi.

Organo: Dipartimento delle finanze dei Grigioni

Fonte: it Consigliera di Stato dott. Eveline Widmer-Schlumpf

Data: 01.06.1999

La nova lescha da taglia è pli gista

Da cussegliera guvernativa dr. Eveline Widmer-Schlumpf,

scheffa dal departament da finanzas e militar

Ils proxims 13 da zercladur n'han las votantas ed ils votants betg mo l'occasiun da decider davart differents projects federals, mabain er davart la revisiun parziala da la lescha chantunala da taglia. Cun questa revisiun parziala fa il chantun Grischun in'adattaziun a la lescha d'armonisaziun da taglia da la confederaziun. Questa adattaziun è stringenta; diversas disposiziuns da la lescha d'armonisaziun da taglia entrassan en vigur il 1. da schaner 2001, er sche questa revisiun parziala vegniss refusada. Ma la regenza ed il cussegl grond n'han betg concepì la revisiun mo sco ina suletta adattaziun, mabain els han creà ultra da quai differentas disposiziuns ch'han in effect positiv per ils pajataglias e signifitgan in pass en direcziun d'ina pli gronda giustia fiscala. Da questas disposiziuns fan part numnadamain la distgargia da las persunas ch'èn pli deblas socialmain, la deducziun per uffants en scolaziun ordaifer, la deducziun per la tgira d'uffants e la midada da la valitaziun prenumerando da dus onns a la valitaziun postnumerando d'in onn.

La lescha da taglia revisa prevesa che persunas sulettas cun entradas suttamessas a la taglia da main che fr. 10'000.- e persunas maridadas cun entradas suttamessas a la taglia da main che fr. 12'000.- n'han betg da pajar ina taglia sin las entradas. Cun l'acceptaziun da la revisiun parziala pudain nus distgargiar uschia las classas d'entrada pli bassas.

Ils custs per la scolaziun ordaifer dals uffants sustegnids dal pajataglia pon vegnir deducids tenor il dret valaivel fin maximal fr. 10'400.-. Questa deducziun ch'è dependenta dals custs effectivs, na vegn betg admessa da la lescha d'armonisaziun da taglia. La deducziun per uffants en scolaziun ordaifer na vegn dentant betg stritgada en la revisiun parziala, mabain ella vegn midada en ina deducziun sociala ch'è admessa da la lescha d'armonisaziun da taglia. Quai succeda a moda che la deducziun da scolaziun vegn concedida independentamain da las expensas effectivas sco import fix che sa referescha ad in termin. Per pudair tegnair quint meglier da las relaziuns effectivas, prevesa la nova lescha duas differentas deducziuns da scolaziun. Ina deducziun da fr. 1'600.- per uffants che returnan da la scolaziun ordaifer mintga di al lieu da domicil ed ina deducziun da fr. 7'800.- per uffants che n'èn betg mo ordaifer en scolaziun, mabain sa trategnan er durant l'emna ordaifer lur lieu da domicil. Sche la revisiun parziala da la lescha da taglia vegniss refusada, alur na pudess ins betg pli pretender ina deducziun da scolaziun a partir da l'onn 2001.

En la lescha da taglia odierna na sa chatta nagina deducziun per la tgira d'uffants. Cun la revisiun parziala da la lescha da taglia vegn ina tala deducziun creada da nov. Questa deducziun tegna quint d'in giavisch giustifitgà, numnadamain da circuls da dunnas. La deducziun per la tgira d'uffants po vegnir pretendida da geniturs sulets sco er da conjugals che gudognan tuts dus ch'han ensemen in'activitad da gudogn da pli che 120 %. L'autezza da la deducziun importa fr. 2'600.- per uffant. En cas d'in na dals votants per la revisiun parziala na pudess questa deducziun betg vegnir introducida.

Per eruir las entradas suttamessas a la taglia vegni sa basà oz sin las entradas ch'èn vegnidas cuntanschidas ils onns avant; ins discurra en quest connex da la valitaziun prenumerando. Cun la revisiun parziala vegni midà per la valitaziun postnumerando. Tenor quella vegni mess en quint la taglia sin las entradas a norma da las entradas ch'èn effectivamain vegnidas cuntanschidas l'onn respectiv. Cuntrariamain a la valitaziun prenumerando parta la valitaziun postnumerando da las relaziuns effectivas. Uschia è la valitaziun postnumerando il sistem pli gist che tegna quint bler meglier da la capacitad economica per la valitaziun, e quai cun resguardar pli spert las variaziuns d'entrada che quai è il cas tar la valitaziun prenumerando. Ultra da quai han er tut ils auters chantuns la tendenza d'introducir la valitaziun postnumerando; il chantun Grischun na po betg sa serrar envers questa tendenza.

Cun l'acceptaziun da la revisiun parziala da la lescha chantunala da taglia pon ins evitar che la lescha d'armonisaziun da taglia vegnia applitgada directamain, in fatg che chaschunass grevezzas supplementaras spezialmain per las persunas natiralas. Gist cun introducir la valitaziun postnumerando, cun dar distgargia a las classas d'entrada pli bassas sco er cun crear in deducziun per la tgira d'uffants porta questa revisiun parziala dapli giustia fiscala. Ella creescha er ina gulivaziun tanter las grevezzas supplementaras stringentas a basa da la lescha d'armonisaziun da taglia e tranter las distgargias fiscalas introducidas dal legislatur chantunal. Sia acceptaziun è uschia d'interess per nus tuts.

Gremi: departament da finanzas e militar dal Grischun

Funtauna: rg cussegliera guvernativa dr Eveline Widmer-Schlumpf

Data: 01.06.1999